text: [{"text_idx": "#000001", "text": "Koottaa wal ceephanna (ISAY. 1:18)"}, {"text_idx": "#000010", "text": "Kan kana hin hubannee hedduutu nyaaatame"}, {"text_idx": "#000017", "text": "Waamicha Mana Kiristaanaaf lapheen owwaaatteettaa?"}, {"text_idx": "#000019", "text": "Maarre of ilaaluun hunda keenyaaf ta\u2019a"}, {"text_idx": "#000023", "text": "Hiree nuuf kenname hedduutu nurra jira"}, {"text_idx": "#000025", "text": "Kennaa isaaf kenname hedduun dagateera"}, {"text_idx": "#000028", "text": "Sagalee Waaqayyoos kan hiruuf dhabanii"}, {"text_idx": "#000031", "text": "Amantaa akka eegnuuf kirriis nutti hidhaanii"}, {"text_idx": "#000039", "text": "Hedduu isaanitii kan yeyyiin nyaatame"}, {"text_idx": "#000050", "text": "Xiqqoo mee yaadadhaa kan jalqabaa sanaa"}, {"text_idx": "#000051", "text": "Maali yoo wal kakaasnee maaf ofittoo taana"}, {"text_idx": "#000057", "text": "Amantiin keenya Hojii duukaa haa ta\u2019u"}, {"text_idx": "#000062", "text": "Imimmaan haadhoolii kuunno kan baadiya kootta haa qoorsinu"}, {"text_idx": "#000063", "text": "Hojii fi amantaa dhugaa walsimsiisnee"}, {"text_idx": "#000067", "text": "Nuti maaliif laafna gargaaraa osoo qabnuu"}, {"text_idx": "#000069", "text": "Obboleessa obboleettii maaliif hin kakaasnu"}, {"text_idx": "#000070", "text": "Akka phaawuloos fa\u2019a qulqulloota hedduu"}, {"text_idx": "#000072", "text": "Maalii yoo quuqamne maaliif nu hin yaaddessu"}, {"text_idx": "#000075", "text": "Waamichaa mana amantaa maaliif hin Owwaannee"}, {"text_idx": "#000077", "text": "Manni Kiristaanaa yeroo hunda nu waamti"}, {"text_idx": "#000078", "text": "Afaan nuti beeknus kunoo ni dubbatti"}, {"text_idx": "#000080", "text": "Kanaaf maal jennaree sababii maal qabnaa"}, {"text_idx": "#000082", "text": "Kanaaf rafuu hin qabnu cimneetu tattaafanna"}, {"text_idx": "#000085", "text": "Yoo itti hin jiraannee sagalee Waaqayyoo"}, {"text_idx": "#000088", "text": "Wal dammaqsuuf malee hubadhaa qajeelchaa"}, {"text_idx": "#000090", "text": "Ofiif qofa miti walii yaaduudhaanii"}, {"text_idx": "#000092", "text": "Addunyaaf ifuu dha yoomuu kiristaanni."}, {"text_idx": "#000095", "text": "Namootni tokko tokko \u201cAraarsummaa\u201d wanti jedhamu hin jiru. Eenyumtu eenyuuf hin kadhatu kallattiidhaan gara Waaqayyootti dhihaachuun ni danda\u2019ama.\u201d jedhu."}, {"text_idx": "#000096", "text": "Tokko tokko immo \u2018Araarsummaan\u2019 ni jira. Ni barbaachisas.\u201d jedhanii raawwatanii \u201cAraara kan namaaf kadhatu garuu /Galatni fi ulfinni isumaaf haa ta\u2019uu ti./ Kiristoosi dha\u201d nuun jedhu."}, {"text_idx": "#000097", "text": "Kanneen biroo ammoo \u201cAraarsummaan ni jira.Araarsummaan gahee uummamtootaa ti malee gahee UUMAA ykn gahee WAAQAYYOO miti. Amantaan fi barsiifatni Ortodoksi tawaahidoo illee as keessatti ramadama."}, {"text_idx": "#000098", "text": "Amantiin pirooteestaantii waa\u2019ee \u2018Araarsummaa\u2019 kan qulqullootaa haala armaan gadiitiin barsiisa."}, {"text_idx": "#000099", "text": "Wanti \u2018QULQULLUU\u2019 jedhamu hin jiru.Hundi keenya /amantootni hundumtuu/ qulqulloota dha."}, {"text_idx": "#000100", "text": "Araarsummaan raawwatame kan jedhamu fooniin yeroo biyya lafaa irra jirru waliif yoo kadhanne hojii irra oola. Yaada kana qophaa isaa yoo laalle, yaada isa duraa wajjiin wal- faallessa \u201cHundi keenya Qulqulloota erga taane, inni tokko isa kaanif araara kadhachuun isaa maalif barbaachise?\u201d gaaffii jedhu kaasisa."}, {"text_idx": "#000101", "text": "\u201cDu\u2019a fooniitiin dura malee du\u2019a fooniitiin booda namni araara namaaf kadhachuu danda\u2019u hin jiru.\u201d kan jedhu dha."}, {"text_idx": "#000102", "text": "Araarsummaan sirnoota kadhannaa mana kiristaanaa keessatti raawwataman keessaa isa tokko.Manni kiristaanaa kadhannaa galateeffannaa, kadhannaa \u201cAraarsummaa\u2019 fi Waaqayyoo irraa waan rakkanne kadhachuu fi k.k.f. ni qabdi.Kunis dubbisuun fi yeedaloodhaan raawwatama."}, {"text_idx": "#000104", "text": "Kiristaanni tokko ofii isaatiif ni kadhata, ni galateeffatas. Akkasumas ofi irraa darbee namoota biroof illee araara ni kadhata; ni galateeffatas. Araarsummaa fi kadhannaan dhuunfaa bifa addan qoodamanii kan ilaallamanii dha. Haa ta\u2019u malee lachuu kadhannaa dha.Lamaanuu qaama kadhannaa ta\u2019uu isaaniitiin akkuma saantima fuula lamaatti haa ta\u2019an malee, manni kiristaanaan keenya garuu kadhaa fi araarsummaa odoo wal-keessa hin makin adeemsisti."}, {"text_idx": "#000107", "text": "Araarsummaan gahee (hojii) uummamtootaa qofa dha. Haala kamiin illee haa laallu! Goukumaa gadhee (hojii) Waaqaa ykn Uumaa ta\u2019uu hin danda\u2019u.Uummamtota keessaas uummamtoota lamatu waan kana raawwatu.Isaanis\u1366 warri Waaqayyoon kabajee isaan uume \u2018Ergamoota waaqaati fi ilma namaa keessaa immoo warroota qab-suura adda addaa keessa dabran arjummaa Isaatiin warra jaallatamtoota isaa ta\u2019an fi warroota kennaa waaqayyoo argatan fi qulqulloota ta\u2019anii dha. Isaan kana keessaa haadha Waaqayyoo Qulqullittii Qulqullootaa kan taate Giiftii Keenya Dubroo Maariyaami gahee harka caalu qabdi. Araarsummaan hojii (gahee) cubbamtootaa miti. Namni cubbamaan cubbuu isaa of irraa haqsiisuuf caaraaquutu irraa eeggama malee \u201ckana irraa darbee deema\u201d jedha taanaan \u201ckan ishii gubachaa odoo jiru kan ormaa kokorsiti\u201d jechisiisa. Laphee cubbamtootaa keessaa cubbuu malee eebbi / \u1260\u1228\u12a8\u1275/ bahuu hin dandau.\u201dJedha waanta\u2019eef kitaabni.(Saam. (1ffaa) 24\u136513)"}, {"text_idx": "#000109", "text": "Araarsummaan Kitaaba Qulqulluu bu\u2019uura godhachuun akka barsiifannaa mana Kiristaana keenyatti kallattiiwwan gurguddoo sadiin adeemsifama."}, {"text_idx": "#000110", "text": "A, Namni cubbamaan, fedhataan Araarsummaa Kabaja qulqullootaatiin fi Miiltoowwan Waaqaa ta\u2019uu isaaniitiin (kennaa Araarsummaatti) kennaa Waaqa Qulullootaa kan ta\u2019e Waaqayyo guddaadhaan amanu, barbaadee fi fedhee qaama Araara isaaf kadhatu bira dhaqee, maqaa araarsaa sana kabajaan waamaa yeroo gaafatu kan raawwatamuu dha. kanaafillee fakkeenya gaarii kan ta\u2019u seenaa Eelsaa raajiichaati Moot. (2ffaa) 2\u13651-16"}, {"text_idx": "#000112", "text": "Gara Waaqa keenyatti akka nuuf kadhatan Qulqulloota of duraa aansina.\nGidiraawwaan, rakkoo fi qormaata nuful-duratti danqaraman hunda maqaa isaanii waamaa gara Waaqayyootti oggaa kadhannu nufuul-duraa dhabama."}, {"text_idx": "#000113", "text": "Gara Waaqa keenyatti akka nuuf kadhatan Qulqulloota of duraa aansina."}, {"text_idx": "#000114", "text": "Gidiraawwaan, rakkoo fi qormaata nuful-duratti danqaraman hunda maqaa isaanii waamaa gara Waaqayyootti oggaa kadhannu nufuul-duraa dhabama."}, {"text_idx": "#000116", "text": "B, Qulqullichi, kennaan Araarsummaa itti kenname sun gaaffii araarsummaa cubbamichi odoo hin gaafatin qulqullichi fedhiidhuma isaatiin kan dhiheessuu dha. Adeemsa araarsummaa isa 2ffaa kana sirritti kan nuuf ibsu, seenaa muusee isa isa S.Bahuu 32\u13651\u201032 irratti argamu, isa tokkoo dha. Uummatni Israa\u2019eel waaqa tolfamaa waaqeffachuu isaaniitiin Waaqayyoon akka isaan hin balleessineef Dureen raajotaa Muuseen Waaqayyoo ful- dura ni dhabbate. Hanga Israa\u2019eelotni \u201cWaaqayyoo nuuf kadhadhu!\u201d jedhanitti illee hin eegne. \u201cYaa Waaqayyo dheekkamsi uummata kee isa humna guddaanii fi harka cimaan biyya Misir keessaa baafte irratti maaliif hammaata?...Balaa keerraa deebi\u2019i. Hammeenya uummata kee irrattis garaa laafi.\u201cSanyii keessan akka urjiiwwan samii fi cirracha galaanaatti nan baay\u2019isa, lafa waadaa isiniif gale kana illee isiniif laadha.Bara baraaf illee ni dhaalu.\u201dJedhuun gabroota maqaa keetiin kakatteef san Abrihaam, Yisihiaaq fi israa\u2019eel yaadi.\u201d"}, {"text_idx": "#000119", "text": "C, Waaqayyoon qaama Araarsummaa gaafatu fi gaafachiisu giddutti seenee yeroo ajaju kan raawwatamu dha. Waaqayyoo mataa Isaa nama Isa kadhate kallattiidhaan isa fayyisuu odoo danda\u2019u, \u201cAbaluun sii haa kadhatu.\u201d maaliif jedha? Cubbamtoota gara namootaatti maaf erga? Yoo jenne, tajaajiltoota isaa waan ta\u2019aniif kabaja isaan qaban ibsuuf qofa dha. Akkasumas Inni (Waaqayyoon) kallattii baay\u2019een nama fayyisuu akka danda\u2019u nu hubachisuu fi Dandeettin isaa kunis bu\u2019aa arjummaa Isaa akka ta\u2019e nuuf beeksisuu barbaadee ti. Isa k anaaf immoo fakkeenya gaarii kan nuuf ta\u2019u seenaa Abrihaamii dha."}, {"text_idx": "#000122", "text": "Warrota \u201cAraarsummaa du\u2019a fooniitiin dura jiru ni amanna.Isa du\u2019a fooniitiin booda jiru garuu hin amannu.\u201dJedhaniif Kitaabni Qulqulluu deebii itti aanu qopheesseefi jira.Araarsummaa du\u2019a fooniitiin booda jiru ilaalchisee akkas jedha kitaabni qulqulluu."}, {"text_idx": "#000123", "text": "Lubbuun, uummamtuu Waaqayyoo irraa namaaf kennamte fi yaaduu, dubbachuu fi jiraachuu kan nu dandeessistu fi booda irratti gara Waaqayyootti kan deebitu dha. (S.Uummamaa 2\u13657, Makbib 12\u13657) Kanaafuu qulqullootni sababni isaan waan hunda beekaniif, du\u2019a fooniitiin booda jiraattota sababni isaan ta\u2019aniif ,sababni isaan nudubbisaniif fi kan isaan dubbisnu lubbuu tanaani. Galatni fi Ulfinni Isumaaf haa ta\u2019uutii Gooftaan keenya Fayyisaan keenya Iyyasuus Kiristoos illee \u201c An Waaqa jiraattotaati malee Waaqa du\u2019ootaa. \u201c sababni jedheef illee kana. (Maat 22\u136532)"}, {"text_idx": "#000124", "text": "Qulqullootni gara Waaqayyoo deeman erga isaan jiruu adduunyaa kana irraa boqatan booda waan adduunyaa kana irra raawwatamu hanguma Waaqayyoon isaaniif ibseen beekuu akka danda\u2019anii fi Araara akka nuuf kadhatan Kitaabni Qulqulluu nuuf ibsa.Fakkeenya armaan gadii haa laallu."}, {"text_idx": "#000125", "text": "A, Dhaloota Kiristoosiin dura waggoota 1500 dursee du\u2019a fooniitiin kan boqate Muuseeni fi fooniifi lubbuun isaa odoo gargar hin bahin gara samiitti kan ol bahe Eelyaas lachuu yeroo Gooftaan foon uffatee dhufe san tulluu Taaboor irratti mul\u2019atanii jiru \u2018Kadhannaa oggaa geessu (Gooftaan keenya) bifni fuula isaa ni jijjiirrame uffatni Isaas adii ta\u2019e; akka bakakkaattis ni ife. Namootni lama dhufanii isa wajjiin haasa\u2019aa turan.Isaanis Muusee fi Eeliyaas turan.\u201cKabajaan mul\u2019atanii waan Iyyaruusaaleem keessa uummamuuf jedhu waa\u2019ee bahuu isaas haasa\u2019aa turan. (Luuq 9 \u136529\u201031)"}, {"text_idx": "#000126", "text": "B, Wareegamtootni du\u2019a foonii erga du\u2019an booda, lubbuu foon uffattee hin jirre saniin waan adduunyaa kana irra raawwatamaa jiru akka beekan fi Araarsummaa akka nuuf raawwatan mul\u2019atni Yohaannis akka nuuf ibsutti haala armaan gadiitti ibsameen taa\u2019a. \u201dHidhaa isa shanaffaa oggaa hiiku, lubbuu namootaa warra sagalee Waaqayyoof fi wareegamummaa kan isaan eegan saniif qalaman siida aarsa isaa jalattan arge. Sagalee ol-ka\u2019aatiinis iyyaa \u201cYaa Gooftaa dhugaa fi qulqulluu, hanga yoomitti harka kee murtii irraa qabda?Haaloo dhiiga keenyaas hanga yoomitti warroota lafa irra jiraachaa jiran irratti baasuu dhiista?\u201d jedhan.Hunda isaaniif uffanni adii itti kenname. Warroota akkuma isaan ajjeefaman saniin ajjeeffamuu qaban, gabrootni michuuwwani fi obboolootni lakkoofsi isaanii hanga xummuramutti waggoota muraasaaf akka boqatan jedhameef .\u201d (Mul .Yooh.6\u13659\u201011)"}, {"text_idx": "#000127", "text": "C. Barnoota Gooftaan keenya Fayyisaan keenya Iyyasuus Kiristoos barsise keessaa isa tokko kan ta\u2019e seenaan Abrihaam, Nawee /dureessichi/ fi Al\u2019aazaar du\u2019a fooniitiin booda illee Araarsummaa fi kadhaan akka jiru kan nuuf hubachiisu dha. (Luuq. 16\u136519\u201031)"}, {"text_idx": "#000128", "text": "D, Pheexiroos qulqullichi erga inni du\u2019ee booda amantootaaf akka kadhatu ibsuun isaa ragaa dabalataa dha. \u201cAkkuma Gooftaan keenya Fayyisaan keenya Iyyasuus Kiristoos natti agarsiisetti, jiruu kiyya isa biyya lafaa kana irraa akkan dafee gargar (addaan) bahu nan beeka. Wantoota kana yeroo hunda yaaduu akka dandeessaniif nan tattaaffadha. (2ffaa Phex. 1\u136513\u201015)"}, {"text_idx": "#000129", "text": "Warrootni fooniin du\u2019anii lubbuun jiraattota ta\u2019an warroota fooniin jiraattota ta\u2019aniif ni a raarsu. Warrootni fooniin hin dune warra fooniin du\u2019anii lubbuun jiraattota ta\u2019aniin \u201cNu araarsaa!\u201d jechaa ni kadhatu. \u201cJi\u2019oota sanitttis kadhannaan jaallatamtootni koo qulqullootni kadhannaan isaanii gara waaqaatti ol bahe. Warri adduunyaa kana irraa dabaan ajjeefaman dhiigni isaanii waaqa ergamtootaa duratti ni jaallatame. Ji\u2019oota kana keessa qulqullootni samiitti jiraatan sagalee tokkoon ta\u2019anii wal-ta\u2019anii ni galateeffatu. Ilma namaaf illee dhugumaan ni kadhatu. Uumaa isaanii ni galateeffatu.\u201d (Heenok 12\u136533). Warri fooniin du\u2019an warra fooniin hin duuneef, akkasumas warri fooniin hin dune warra fooniin du\u2019aniif ni kadhatu jechuun kanuma."}, {"text_idx": "#000133", "text": "Baga Ayyaana Cuuphaaf nagaan isiniin gahe."}, {"text_idx": "#000135", "text": "\u12e8\u12a0\u134b\u1295 \u12a6\u122e\u121e \u12c8\u122d\u1283\u12ca \u1309\u1263\u12a4 \u1325\u122d \u1372\u1371/\u1373\u137b\u1372\u1369 \u12d3.\u121d. \u1260\u121b\u1285\u1260\u1228 \u1245\u12f1\u1233\u1295 \u12cb\u1293 \u121b\u12d5\u12a8\u120d"}, {"text_idx": "#000136", "text": "Taabota, waaqa tolfamaa waliin tokko kan taasisu eenyu dha? (2ffaa Qor. 6\u136516)"}, {"text_idx": "#000138", "text": "Barruun kun kaayyoo lamaaf qophaa\u2019e. Kaayyoon inni duraa warri amntii kana (Ortodiksi Tawaahidoo) keessa jirru beekumsi nuti amantii keenyarratti qabnu dagaagee \u2018Hordofaa, amantiin fi beekumsaan badhaadhe\u2019 taanee amantii keenyaan akka cimnu yoo ta\u2019u, inni lammaffaan immoo akkuma raajiichi \u201cUummanni koo dhaba beekumsaa irraa kan ka\u2019e bade jira\u201d (Hos. 4\u13656) jedhetti, warroota waa\u2019ee amantii kanaa (Ortodoksi Tawaahidoo) hubannaa gahaa odoo hin qabaatiin barsiifannaa dogoggoraatiin badaniif karaa gara amantii ishii dhugaa ittiin deebi\u2019an akka ta\u2019uuf barbaadamee ti. Read more"}, {"text_idx": "#000142", "text": "Gooftaan keenya qorich keenya Iyyasuus Kiristoos nan kabajama kan hin jenne Kabajamaa mootiin ta\u2019a kan hin jenne mootii bara baraa ta\u2019ee otuu jiruu maaliif cuuphamuun isa barbaachise? Gooftaan keenya kan cuuphame akka keenya mucummaa argachuuf miti. Sababni isaas Gooftaan keenya otuu addunyaan hin uumamiin Abbaa amalummaa isaa kan ta\u2019e Waaqa Abbaa irraa dhalateera waan ta\u2019eef."}, {"text_idx": "#000146", "text": "\u201c\u12a5\u1235\u1218 \u1293\u1201 \u1270\u12c8\u120d\u12f0 \u1208\u12ad\u1219 \u12ee\u121d \u1218\u12f5\u1285\u1295 \u12d8\u12cd\u12a5\u1271 \u12ad\u122d\u1235\u1276\u1235 \u12a5\u130d\u12da\u12a5 \u1261\u1229\u12ad \u1260\u1203\u1308\u1228 \u12f3\u12ca\u1275\u1361\u1361 Har\u2019a magaala Daawititti Fayyisaan isiniif dhalateera. Innis Kiristoos Goofticha dha.\u201d (Luuq. \u136a\u1365\u1369-\u1372\u136a/2\u13611-12/)"}, {"text_idx": "#000148", "text": "Yeroon isaas yeroo gahu, bara irraa bara; ji\u2019arraayis ji\u2019a; torbee isaarraa torbee akkasumas, guyyaasaa irraa guyyaa odoo hin dabarsin Haadha keenya, Fageessituu dheekkamsaa, Fidduu Araaraa, Qulqulleettii Qulqullootaa Giiftii keenya Maariyaamirraa Dubrummaan; akkuma Gadaameessi ishee chaappeeffameen dubrummaa ishee odoo hin jijjiirin dhalateera. Read more"}, {"text_idx": "#000150", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]